**UPUTSTVO ZA PODNOSIOCE PRIJAVE**

|  |  |  |
| --- | --- | --- |
| **TRANSFER ZA FINANSIRANjE OBRAZOVANjA**  **Stalni javni poziv za podršku takmičenjima i takmičarskim manifestacijama u oblasti odgoja i obrazovanja iz Budžeta Federacije Bosne i Hercegovine u 2024. godini.** | | |
| 1 | Opis problema u određenoj oblasti koja je predmet finansiranja: | Unapređivanje obrazovnog sistema u Federaciji BiH |
| 2 | Zahtjev za finansiranje/sufinansiranje projekta – obrazac Zahtjeva | Zahtjev za finansiranje/sufinansiranje projekta treba u potpunosti popuniti na obrascu Zahtjeva. Zahtjev treba obavezno potpisati ovlaštena osoba za zastupanje, te ovjeriti isti pečatom podnosioca zahtjeva ukoliko je podnosilac zahtjeva ustanova, udruženje ili dr. organizacija. Ukoliko je podnosilac zahtjeva fizičko lice ne treba stavljati pečat, nego samo potpis. Staviti datum podnošenja prijave na odgovarajuće mjesto u obrascu Zahtjeva. |
| 3 | Prilozi uz obrazac Zahtjeva | Uz popunjeni obrazac Zahtjeva neophodno je dostaviti sljedeće priloge:   * Detaljan opis projekta za koji se traži (su)finansiranje; * Detaljno razrađen finansijski plan projekta (budžet); * Dokumentacija koja je navedena kao obavezna u obrascu Zahtjeva; * Druga dodatna dokumentacija kojom dokazuje da ispunjava propisane kriterije iz Javnog poziva. |
| 4 | Način podnošenja prijave/zahtjeva na Javni poziv | Zahtjev sa kompletnom dokumentacijom obavezno se podnosi u istoj koverti u 2 odvojena primjerka (original/ovjerena kopija i kopija) putem pošte na adresu:  FEDERALNO MINISTARSTVO OBRAZOVANJA I NAUKE  Dr. Ante Starčevića bb (Hotel „Ero“)  88000 Mostar  Sa napomenom: „za STALNI JAVNI POZIV  za podršku takmičenjima i takmičarskim manifestacijama u oblasti odgoja i obrazovanja iz Budžeta Federacije Bosne i Hercegovine u 2024. godini – ne otvarati“ |
| 5. | Prijave koje neće biti razmatrane/podržane: | * Nepotpune i prijave koje ne ispunjavaju uslove i kriterije programa ovog javnog poziva; * Prijave podnosilaca zahtjeva koji su u prethodnom periodu dobili sredstva od Federalnog ministarstva obrazovanja i nauke, a nisu dostavili Izvještaj o namjenskom utrošku dodijeljenih sredstava i prijave podnosilaca zahtjeva koji su sa zakašnjenjem dostavili Izvještaj o namjenskom utrošku dodijeljenih sredstava, neće biti razmatrane/podržane. |
| 6. | Ukupna vrijednost programa i najviši finansijski iznos koji može biti dodijeljen za pojedini projekt | Ukupna vrijednost programa: 200.000,00 KM  Najviši iznos po projektu: 7.000,00 KM |
| 7. | Potencijalni podnosioci prijava, tj. koji imaju pravo da podnesu prijavu | Predškolske ustanove, osnovne i srednje škole, pedagoški zavodi (ili druge ustanove registrirane za ovu djelatnost), stručne nevladine organizacije registrirane za ovu djelatnost, pojedinci |
| 8. | Neprihvatljivi troškovi koji se ne mogu finansirati dodijeljenim sredstvima | Plate i naknade troškova zaposlenika. |
| 9. | Opis postupka administrativne provjere (selekcije) prijave (uslovi koje podnosioci prijave trebaju zadovoljavati kako bi mogli biti razmatrani za dodjelu budžetskih sredstava) | Administrativnom provjerom se utvrđuje ispunjavanje kriterija Javnog poziva u smislu odgovarajućih korisnika sredstava, da li je prijava potpuna, da li je podnesena na odgovarajućem obrascu, da li je dostavljena sva tražena dokumentacija u tekstu javnog poziva i obrascu Zahtjeva i drugi uslovi navedeni u tekstu Javnog poziva, obrascu Zahtjeva i ovom Uputstvu. Dakle, u ovoj fazi se provjerava ispunjenost formalno-pravnih uslova za pristupanje sljedećoj fazi, koja se odnosi na ocjenjivanje projekata.  Ukoliko se prilikom selekcije utvrdi formalni nedostatak u smislu dostavljanja nepotpisane ili neovjerene dokumentacije (obrazaca ili pratećih dokumenata za dokazivanje određenih činjenica traženih javnim pozivom), Ministarstvo će pozvati aplikanta da utvrđeni nedostatak otkloni u roku od 8 dana.  Opis projekta i finansijski plan projekta nije moguće dopunjavati. |
| 10 | Opis postupka odabira projekata koji će biti finansirani | Ocjenu podnesenih prijava javni poziv, koje su ispunile formalno- pravne uslove (zadovoljili uslove selekcije projekata), će vršiti Komisija Federalnog ministarstva obrazovanja i nauke na osnovu kriterija iz priloga Javnog poziva. |
| 11 | Opis postupka ugovaranja odabranih programa i projekata | Sa korisnicima sredstava, federalna ministrica obrazovanja i nauke će potpisati posebne ugovore o realizaciji dodijeljenih sredstava, kojim će se regulirati način i rokovi utroška sredstava i izvještavanje. |
| 12 | Opis postupka praćenja provođenja programa ili projekata | U skladu sa ugovorom o realizaciji projekta, korisnik je obavezan dostaviti izvještaj sa dokazima o namjenskom utrošku dodijeljenih sredstava. Ukoliko korisnik sredstava u roku utvrđenom u ugovoru ne dostavi Izvještaj o namjenskom utrošku dodijeljenih sredstava ili sredstva utroši nenamjenski, Ministarstvo će poduzeti odgovarajuće mjere u skladu sa odredbama zaključenog ugovora i u skladu sa zakonom. |
| 13 | Okvirni kalendar provođenja svih postupaka | Juni – decembar 2024. godine |
| 14 | Pravila vidljivosti (promocija programa, projekata i rezultata) koja se trebaju poštovati u provođenju programa ili projekta | U realizaciji svih projektnih aktivnosti, a posebno aktivnosti koje se odnose na prezentiranje i promociju rezultata projekta, obavezno naznačiti da je Ministarstvo finansiralo/sufinansiralo projekat. |
| 15 | Način komunikacije sa davaocem budžetskih sredstava tokom trajanja javnog poziva | Način komunikacije sa davaocem budžetskih sredstava tokom trajanja javnog poziva:  Kontakt broj telefona u Sektoru za predškolsko, osnovno i srednje obrazovanje za ovaj javni poziv je 036/355-722  Informacije se mogu dobiti radnim danima od 8.00 do 16.00 sati. |
| 16 | Način podnošenja prigovora | Objava o rokovima i načinu podnošenja prigovora na rezultate Javnog poziva će biti objavljena na web stranici Ministarstva uz rezultate Javnog poziva, koji će se ažurirati u toku godine jer se radi o stalnom javnom pozivu. |